སྤི་ཏིའི་ཡུལ་བྱེ་བྲག་པ་དཀྱིལ་བར་ནི་སྤི་ཏི་ཕྱོགས་སུ་ཁ་མཐོ་ཤོས་ཀྱི་གྲོང་སྡེ་ཞིག་ཡིན་ཚོད་སྣང་ལ།དེ་ཡང་རྒྱ་མཚོ་ནས་དཀྱིལ་བར་བར་དུ་སྤྱིའི་མཐོ་ཚད་ལེ་དབར་༤༣༠༢ཡིན་པར་གསལ་ཞིང༌།དབྱར་ཀ་ཕྱི་ཟླ་བདུན་པའི་ནང་དུ་སྤི་ཏི་དཀར་མཛེས་གྲོང་པར་དྲོད་ཚད་མཐོ་ཤོས་༢༥ཙམ་ལ་སླེབས་ཀྱི་འདུགམ་གཞི་སྤི་ཏི་བའི་ཁ་རྒྱུན་ལ།དབྱར་ཉི་མ་ལྡོག་ན་མ་གཏོགས་དྲོ་རུ་མི་འགྲོ།དགུན་ཉི་མ་མ་ལྡོག་ན་གྲང་དུ་མི་འགྲོ་ཞེས་ཤོད་སྲོལ་ཡོད་ཟེར།ཡུལ་གྱི་ཐོན་ཁུངས་ལ།སྔོན་མ་སྤི་ཏི་ཕྱོགས་སུ་འབྲུའི་བྱེ་བྲག་ནས་ཀྱི་སྤུས་ཚད་ལ་གྲགས་པ་ཆེ་ཞིང༌།དེང་དུས་དངུལ་གྱི་ཡོང་སྒོ་ཆེ་ཤོས་ལ་ལྟོས་ཏེ་ས་ཞིང་ཕལ་ཆེར་སྲན་མ་འདེབས་སྲོལ་ཆེན་པོར་གྱུར་འདུག་པ་བཅས་སོ།།